**Izziņa par atzinumos sniegtajiem iebildumiem**

par likumprojektu "Grozījumi Valsts aizsardzības mācības un Jaunsardzes likumā"

**I. Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
|  |  |  |  |  |  |

**Informācija par starpministriju (starpinstitūciju) sanāksmi vai elektronisko saskaņošanu**

|  |  |
| --- | --- |
| Datums | 4.06.2021., 27.07.2021. |
| Saskaņošanas dalībnieki | Tieslietu ministrija, Finanšu ministrija, Izglītības un |
|  | zinātnes ministrija, Iekšlietu ministrija |

|  |  |
| --- | --- |
| Saskaņošanas dalībnieki izskatīja šādu ministriju (citu institūciju) | Tieslietu ministrijas |
| iebildumus |  |

|  |  |
| --- | --- |
| Ministrijas (citas institūcijas), kuras nav ieradušās uz sanāksmi vai kuras |  |
| nav atbildējušas uz uzaicinājumu piedalīties elektroniskajā saskaņošanā |  |

**II. Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
|  | 2. 6. pantā:  izteikt otrās daļas 4. punktu šādā redakcijā:  "4) ir profesionālā dienesta karavīrs, zemessargs vai rezerves karavīrs vai Latvijas pilsonis, kurš pilda dienestu Iekšlietu ministrijas sistēmas iestādē vai pašvaldības policijā un kuram Latvijas Republikas Zemessardzes likumā ir noteikts ierobežojums šī dienesta savienošanai ar dienestu Zemessardzē, un atbilst aizsardzības ministra noteiktajām veselības stāvokļa un fiziskās sagatavotības prasībām.";    4. 12. pantā:  (...)  izteikt otrās daļas 4. punktu šādā redakcijā:  "4) ir profesionālā dienesta karavīrs, zemessargs vai rezerves karavīrs vai Latvijas pilsonis, kurš pilda dienestu Iekšlietu ministrijas sistēmas iestādē vai pašvaldības policijā un kuram Latvijas Republikas Zemessardzes likumā ir noteikts ierobežojums šī dienesta savienošanai ar dienestu Zemessardzē, un atbilst aizsardzības ministra noteiktajām veselības stāvokļa un fiziskās sagatavotības prasībām."; | **Tieslietu ministrija (24.05.2021.)**  1. Projekta 2. panta pirmā daļa un 4. panta otrā daļa paredz papildināt Valsts aizsardzības mācības un Jaunsardzes likuma attiecīgi 6. panta otrās daļas 4. punktā un 12. panta otrās daļas 4. punktā noteikto personu loku, kurām ir tiesības būt par jaunsargu instruktoru un īstenot valsts aizsardzības mācību priekšmetu vai jaunsargu interešu izglītības programmu, šo personu lokā iekļaujot arī Latvijas pilsoņus, kuri pilda dienestu Iekšlietu ministrijas sistēmas iestādē vai pašvaldības policijā un kuriem Latvijas Republikas Zemessardzes likumā ir noteikts ierobežojums attiecīgā dienesta savienošanai ar dienestu Zemessardzē, un kuri atbilst aizsardzības ministra noteiktajām veselības stāvokļa un fiziskās sagatavotības prasībām. Atbilstoši Valsts aizsardzības mācības un Jaunsardzes likuma 6. panta otrās daļas 3. un 4. punktam un 12. panta otrās daļas 4. punktam par jaunsargu instruktoru, kura amata pienākumos ietilpst valsts aizsardzības mācības priekšmeta vai jaunsargu interešu izglītības programmas īstenošana, var būt persona, kura cita starpā ir apguvusi aizsardzības ministra noteiktos kursus, kas nepieciešami valsts aizsardzības mācības priekšmeta vai jaunsargu interešu izglītības programmas īstenošanai un atbilst aizsardzības ministra noteiktajām veselības stāvokļa un fiziskās sagatavotības prasībām.  Vēršam uzmanību, ka atbilstoši Valsts pārvaldes iekārtas likuma 72. panta pirmajai un ceturtajai daļai aizsardzības ministra izdots iekšējais normatīvais akts, ar ko nosaka kursus, kas nepieciešami valsts aizsardzības mācības priekšmeta vai jaunsargu interešu izglītības programmas īstenošanai, kā arī veselības stāvokļa un fiziskās sagatavotības prasības, kurām jāpiemīt jaunsargu instruktoriem, ir saistošs vienīgi tām Aizsardzības ministrijas struktūrvienībām, padotības iestādēm un to amatpersonām vai darbiniekiem, attiecībā uz kuriem tas izdots. Ņemot vērā, ka Iekšlietu ministrijas sistēmas iestādes un pašvaldības policija nav Aizsardzības ministrijas struktūrvienība vai padotības iestāde, aizsardzības ministra izdots iekšējais normatīvais akts minēto iestāžu amatpersonām nav saistošs.  Ievērojot minēto, lūdzam precizēt projekta 2. panta pirmo daļu un 4. panta otro daļu.  **Tieslietu ministrija (9.06.2021.)**  Projekta 2. panta pirmā daļa un 4. panta otrā daļa paredz papildināt Valsts aizsardzības mācības un Jaunsardzes likuma attiecīgi 6. panta otrās daļas 4. punktā un 12. panta otrās daļas 4. punktā noteikto personu loku, kurām ir tiesības būt par jaunsargu instruktoru un īstenot valsts aizsardzības mācību priekšmetu vai jaunsargu interešu izglītības programmu, šo personu lokā iekļaujot arī Latvijas pilsoņus, kuri pilda dienestu Iekšlietu ministrijas sistēmas iestādē vai pašvaldības policijā un kuriem Latvijas Republikas Zemessardzes likumā ir noteikts ierobežojums attiecīgā dienesta savienošanai ar dienestu Zemessardzē, un kuri atbilst aizsardzības ministra noteiktajām veselības stāvokļa un fiziskās sagatavotības prasībām. Atbilstoši Valsts aizsardzības mācības un Jaunsardzes likuma 6. panta otrās daļas 3. un 4. punktam un 12. panta otrās daļas 4. punktam par jaunsargu instruktoru, kura amata pienākumos ietilpst valsts aizsardzības mācības priekšmeta vai jaunsargu interešu izglītības programmas īstenošana, var būt persona, kura cita starpā ir apguvusi aizsardzības ministra noteiktos kursus, kas nepieciešami valsts aizsardzības mācības priekšmeta vai jaunsargu interešu izglītības programmas īstenošanai un atbilst aizsardzības ministra noteiktajām veselības stāvokļa un fiziskās sagatavotības prasībām.  Vēršam uzmanību, ka atbilstoši Valsts pārvaldes iekārtas likuma 72. panta pirmajai un ceturtajai daļai aizsardzības ministra izdots iekšējais normatīvais akts, ar ko nosaka kursus, kas nepieciešami valsts aizsardzības mācības priekšmeta vai jaunsargu interešu izglītības programmas īstenošanai, kā arī veselības stāvokļa un fiziskās sagatavotības prasības, kurām jāpiemīt jaunsargu instruktoriem, ir saistošs vienīgi tām Aizsardzības ministrijas struktūrvienībām, padotības iestādēm un to amatpersonām vai darbiniekiem, attiecībā uz kuriem tas izdots. Ņemot vērā, ka Iekšlietu ministrijas sistēmas iestādes un pašvaldības policija nav Aizsardzības ministrijas struktūrvienība vai padotības iestāde, aizsardzības ministra izdots iekšējais normatīvais akts minēto iestāžu amatpersonām nav saistošs.  Projektam pievienotajā izziņā skaidrots, ka gadījumos, kad par jaunsargu instruktoru amatu savienošanas kārtībā kļūs Latvijas pilsonis, kurš pilda dienestu Iekšlietu ministrijas sistēmas iestādē vai pašvaldības policijā, šī persona ar Jaunsardzes centru noslēgs darba līgumu un tai būs saistoši aizsardzības ministra izdoti iekšējie normatīvie akti. Vēršam uzmanību, ka šādā gadījumā personai aizsardzības ministra izdots iekšējais normatīvais akts būs saistošs tikai pēc darba līguma ar Aizsardzības ministriju noslēgšanu, taču visticamāk personas atbilstība noteiktām veselības stāvokļa un fiziskās sagatavotības prasībām būtu vērtējama pirms darba līguma ar Aizsardzības ministrijas noslēgšanu, nevis pēc tam.  Ievērojot minēto, lūdzam precizēt projekta 2. panta pirmo daļu un 4. panta otro daļu, norādot, ka šajos pantos ietvertais regulējums attiecināms uz tiem pašvaldības policijas darbiniekiem, kuri ar Jaunsardzes centru nodibinājuši darba tiesiskās attiecības. | **Iebildums ir daļēji ņemts vērā.**  **(Panākta vienošnās 27.07.2021.elektroniskās saskaņošanas laikā)**  Gadījumos, kad par jaunsargu instruktoru amatu savietošanas kārtībā kļūs Latvijas pilsonis, kurš pilda dienestu Iekšlietu ministrijas sistēmas iestādē vai pašvaldības policijā, viņš ar jaunsardzes centru noslēgs darba līgumu un uz viņiem būs saistoši minētie aizsardzības ministra izdotie iekšējie normatīvie akti.  Darba līgumu ar Jaunsardzes centru slēdz arī zemessargi un rezerves karavīri, kā arī daļa profesionālā dienesta karavīru, kuri jaunsargu instruktoru pienākumus pilda savienojot amata pienākumus ar dienesta izpildi.  Prasības jaunsargu instruktoriem ir noteiktas likumā un attiecīgi – amata kandidātiem būs jau iepriekš zināmas. Papildus informācija par nepieciešamību atbilst noteiktām veselības un fiziskās sagatavotības prasībām tiks iekļauta arī darba sludinājumā. Analoģiski, piemēram, Militārā dienesta likumā ir noteiktas prasības karavīriem, un šīs prasības darbojas pirms persona noslēdz profesionālā dienesta līgumu, proti, kandidātu atlases laikā,  Lai gan aizsardzības ministra noteiktās veselības prasības nav saistošas indivīdiem, kas nav karavīri, Militārā dienesta likums informē, ka personas, kas tām neatbildēs, profesionākajā dienestā pieņemtas netiks (Militārā dienesta likuma 16.panta otrās daļas 5.punkts un 19.panta otrā daļa). | 2. 6. pantā:  izteikt otrās daļas ievaddaļu šādā redakcijā:  "(2) Par jaunsargu instruktoru, kura amata pienākumos ietilpst valsts aizsardzības mācības priekšmeta īstenošana, var būt uz Jaunsardzes centru pārvietots profesionālā dienesta karavīrs vai ar Jaunsardzes centru darba tiesiskās attiecībās esošs profesionālā dienesta karavīrs, zemessargs, rezerves karavīrs vai Latvijas pilsonis, kurš pilda dienestu Iekšlietu ministrijas sistēmas iestādē vai pašvaldības policijā, kas atbilst šādām izglītības un kvalifikācijas prasībām:";  izslēgt otrās daļas 4. punktā vārdus "ir profesionālā dienesta karavīrs, zemessargs vai rezerves karavīrs un";  izteikt otrās daļas ievaddaļu šādā redakcijā:  "(2) Par jaunsargu instruktoru, kura amata pienākumos ietilpst jaunsargu interešu izglītības programmas īstenošana, var būt uz Jaunsardzes centru pārvietots profesionālā dienesta karavīrs vai ar Jaunsardzes centru darba tiesiskās attiecībās esošs profesionālā dienesta karavīrs, zemessargs, rezerves karavīrs vai Latvijas pilsonis, kurš pilda dienestu Iekšlietu ministrijas sistēmas iestādē vai pašvaldības policijā, kas atbilst šādām izglītības un kvalifikācijas prasībām:";  izslēgt otrās daļas 4. punktā vārdus "ir profesionālā dienesta karavīrs, zemessargs vai rezerves karavīrs un";  Papildināta likumprojekta anotācija. |
|  | 3. Svītrot 7. panta trešo daļu. | **Tieslietu ministrija (24.05.2021.)**  2. Projekta 3. pants paredz izslēgt Valsts aizsardzības mācības un Jaunsardzes likuma 7. panta trešo daļu, kura noteic Jaunsardzes centra pienākumu mācību dienās, kad notiek tikai lauka nodarbības, nodrošināt izglītojamiem ēdināšanu. Projekta anotācijas I sadaļas 2. punkta pēdējā rindkopā skaidrots, ka nepieciešamība izslēgt Valsts aizsardzības mācības un Jaunsardzes likuma 7. panta trešo daļu izriet no novērojumiem, ka praksē par ēdināšanu izglītības iestādē pats izglītojamais vai pašvaldība jau ir veikusi apmaksu vai izglītojamais ir izvēlējies pusdienās ēst savu līdzi paņemto ēdienu. Turklāt, "ņemot vērā, ka var tikt nodrošināts nepieciešamais pārtraukums apmācībā, lai skolēni izglītības iestādes ēdnīcā varētu paēst pusdienas, nav nepieciešams nodrošināt ēdināšanu no Jaunsardzes centra."  Vēršam uzmanību, ka Valsts pārvaldes iekārtas likuma 10. panta trešā daļa noteic, ka valsts pārvalde darbojas sabiedrības interesēs, tostarp samērīgi ievērojot privātpersonu tiesības un tiesiskās intereses. Projekta anotācijas I sadaļas 2. punkta pēdējā rindkopā minētais nerada pārliecību, ka nepieciešamība pēc Jaunsardzes centra nodrošinātas ēdināšanas nepiemistu nevienam no valsts aizsardzības mācību dalībniekiem. Lai pārliecinātos par to, ka nepieciešamība pēc Jaunsardzes centra nodrošinātas ēdināšanas praksē patiesi nepastāv, lūdzam papildināt projekta anotācijas I sadaļas 2. punktu ar precīzāku novērojumu izklāstu (piemēram, balstoties uz praksē novēroto, norādīt informāciju par procentuālo sadalījumu starp tiem valsts aizsardzības mācību dalībniekiem, kuru ēdināšanu nodrošina izglītības iestāde, tiem, kuri ņem līdzi savu ēdienu un tiem, kuri izmanto Jaunsardzes centra nodrošināto ēdināšanu). | **Iebildums ir ņemts vērā.** | 3. Aizstāt 7. panta trešajā daļā vārdu "nodrošina" ar vārdiem "var nodrošināt".  Precizēta likumprojekta anotācija. |
|  | 4. 12. pantā:  izteikt otrās daļas 1. punktu šādā redakcijā:  "(1) ir ieguvusi vai iegūst augstāko izglītību un pedagoga profesionālo kvalifikāciju;"; | **Tieslietu ministrija (24.05.2021.)**  3. Projekta 4. pants paredz grozīt Valsts aizsardzības mācības un Jaunsardzes likuma 12. panta otrās daļas 1. punktu attiecībā uz izglītības un kvalifikācijas prasībām, kurām jāatbilst jaunsargu instruktoram, paredzot, ka turpmāk jaunsargu instruktoriem nav nepieciešams apgūt profesionālās kompetences pilnveides programmu pedagoģijā (vismaz 72 stundu apjomā) vai ar pedagoģiju saistītus studiju kursus augstākās izglītības studijās (vismaz divu kredītpunktu jeb 80 stundu apjomā). Projekta anotācijas I sadaļas 2. punkta trešajā rindkopā skaidrots, ka šādi grozījumi nepieciešami, jo, tā kā "jaunsargu instruktoriem, kuri īsteno jaunsargu interešu izglītības programmu turpmāk būs jāiegūst augstākā izglītība un pedagoga profesionālā kvalifikācija, kā arī atbilstoši Valsts aizsardzības mācības un Jaunsardzes likuma 12. panta otrās daļas trešajai daļai aizsardzības ministrs ir noteicis papildu apgūstamos kursus (tostarp, piemēram, visiem instruktoriem jāiegūst speciālās zināšanas bērnu tiesību aizsardzības jomā, nometņu vadītāju kurss u.c.), ierosināts attiekties no prasības papildus apgūt profesionālās kompetences pilnveides programmu pedagoģijā." Vēršam uzmanību, ka jau šobrīd spēkā esošā Valsts aizsardzības mācības un Jaunsardzes likuma 12. panta otrās daļas 1. punkta redakcija nosaka nepieciešamību jaunsargu instruktoriem iegūt augstāko izglītību un pedagoga profesionālo kvalifikāciju. Līdz ar to projekta anotācijas I sadaļas 2. punkta trešajā rindkopā minētais nerada pārliecību par nepieciešamību pēc iecerētajiem grozījumiem Valsts aizsardzības mācības un Jaunsardzes likuma 12. panta otrās daļas 1. punktā.  Ievērojot minēto, lūdzam papildināt projekta anotācijas I sadaļas 2. punktu, kurā skaidrota nepieciešamība pēc projekta 4. pantā ietvertajiem grozījumiem. | **Iebildums ņemts vērā.** | 4. 12. pantā:  izslēgt otrās daļas 1. punktā vārdus "un apguvusi vai apgūst profesionālās kompetences pilnveides programmu pedagoģijā (vismaz 72 stundu apjomā) vai ar pedagoģiju saistītus studiju kursus augstākās izglītības studijās (vismaz divu kredītpunktu jeb 80 stundu apjomā)"  Precizēta likumprojekta anotācija. |
|  |  | **Tieslietu ministrija (24.05.2021.)**  Vēršam uzmanību, ka projekts sagatavojams atbilstoši Ministru kabineta 2009. gada 3. februāra noteikumu Nr. 108 "Normatīvo aktu projektu sagatavošanas noteikumi" 2.9. apakšnodaļā noteiktajai kārtībai. Īpaši vēršam uzmanību uz Ministru kabineta 2009. gada 3. februāra noteikumu Nr. 108 "Normatīvo aktu projektu sagatavošanas noteikumi" 75. punktā noteikto. | **Iebildums ņemts vērā.** |  |

Atbildīgā amatpersona:

Liene Liepiņa

Aizsardzības ministrijas Aizsardzības plānošanas un analīzes departamenta

Struktūras un militārā personāla attīstības plānošanas nodaļas vadītājas vietniece

tālr.: 67335013

e-pasts: [liene.liepina@mod.gov.lv](mailto:liene.liepina@mod.gov.lv)